Vec: **Výzva na predkladanie ponúk v procese zadávania zákazky s nízkou hodnotou**

Pôdohospodárska platobná agentúra ako verejný obstarávateľ si Vás v rámci zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), dovoľuje vyzvať na predloženie ponuky.

**Názov predmetu zákazky:**

**Odvoz a likvidácia vyradeného neupotrebiteľného majetku**

**Identifikácia verejného obstarávateľa:**

Názov: Pôdohospodárska platobná agentúra

Sídlo: Hraničná 12, 815 26 Bratislava

Kontaktná osoba : Mgr. Adriána Ficeková

Telefón: +421 918 612 262

Email: adriana.ficekova@apa.sk

**Spoločný slovník obstarávania (CPV):**

**90510000-5 –** Likvidácia a spracovanie odpadu

**Opis predmetu zákazky:**

Predmetom zákazky je odvoz a likvidácia vyradeného neupotrebiteľného majetku v správe PPA v rámci bratislavského a trnavského kraja. V bratislavskom kraji: Hraničná 12, 815 26 Bratislava. V trnavskom kraji: Korzo Bélu Bartóka 789/3, 929 01 Dunajská Streda a Vajanského 22, 917 01 Trnava.

**Špecifikácia predmetu zákazky:**

Kategória – odpady, ktoré nie sú nebezpečné „Ostatný odpad“.

Odvoz a likvidácia kancelárskeho nábytku, kancelárskych stoličiek: plasty, kovy, hliník, textílie, sklo.

Odvoz a likvidácia vyradeného elektrického a elektronického zariadenia.

**Miesta realizácie plnenia a predpokladané množstvo odpadu:**

Hraničná 12, 815 26 Bratislava – **cca 6 000kg**

Korzo Bélu Bartóka 789/3, 929 01 Dunajská Streda – **cca 1 500kg**

Vajanského 22, 917 01 Trnava – **cca 2 000kg**

**Ďalšie náležitosti**

Dodávateľ zabezpečí naloženie odpadu vlastnými prostriedkami.

Odpad bude umiestnený na jednom mieste.

Potrebný bude postupný odber v lehote plnenia predmetnej zákazky.

Predmet zákazky bude realizovaný na základe čiastkových objednávok objednávateľom do vyčerpania finančného limitu alebo do lehoty platnosti plnenia predmetnej zákazky podľa toho, ktorá skutočnosť nastane skôr.

V cene zohľadniť skutočný počet najazdených km od miesta nakládky po skládku.

**Požadovaná lehota dodania predmetu zákazky:**

Do 31.12.2018

**Miesto dodania predmetu zákazky:**

Hraničná 12, 815 26 Bratislava

Korzo Bélu Bartóka 789/3, 929 01 Dunajská Streda

Vajanského 22, 917 01 Trnava

**Typ zmluvy / objednávky:**

Objednávka/y

**Ponuka:**

V ponuke predložte nasledovné doklady a dokumenty:

1. **Cenová ponuka** – navrhovaná cena za celý predmet zákazky - v rozsahu opisu a špecifikácie predmetu zákazky s cenou bez DPH , s DPH – podpísaný scan
2. V zmysle § 32 ods. 1 písm e) doklad o tom, že uchádzač je oprávnený poskytovať predmetné služby – scan
3. **Vyžaduje sa súhlas na prevádzkovanie zariadenia na zber odpadov** – scan
4. Uchádzač, ktorý nie je platcom DPH predloží prehlásenie, že v prípade zmeny postavenia dodávateľa na platcu DPH je ním predložená cena konečná a nemenná a bude považovaná za cenu na úrovni s DPH – scan podpísaný štatutárnym zástupcom

**Variantné riešenie:** nie

 *Obhliadky priestorov, kde je odpad umiestnený, je možné na základe vopred telefonicky avizovanej požiadavky, najneskôr v termíne do* ***10.04. 2018, 10:00hod****.*

Obhliadka priestorov nie je povinná, iba ak uchádzač o to požiada.

Kontaktná osoba pre nahlásenie požiadavky na obhliadku:

**Iveta Váczyová,** +421918612303; iveta.vaczyova@apa.sk

**Miesto a lehota na predkladanie ponuky:**

Cenovú ponuku požadujeme zaslať na e-mailovú adresu verejného obstarávateľa: adriana.ficekova@apa.sk v lehote na predkladanie ponúk, ktorá uplynie dňa **11.04.2018**.

Ponuka sa predkladá v slovenskom jazyku.

**Vyhodnocovanie ponúk:**

1. Jediným kritériom na vyhodnotenie ponúk je najnižšia celková cena s DPH za poskytnutie predmetnej služby
2. Návrh ceny za poskytnutie predmetnej služby musí obsahovať všetky náklady uchádzača súvisiace s predmetom zákazky.

Verejný obstarávateľ si vyhradzuje právo odmietnuť všetky predložené ponuky.

**Podmienky financovania:**

Dodávateľovi tovaru nebude neposkytnutý žiadny preddavok. Predmet zákazky sa bude financovať formou bezhotovostného platobného styku v lehote splatnosti  faktúry 30  kalendárnych dní odo dňa jej doručenia. Poskytovateľ služby vystaví faktúru v lehote do 5 pracovných dní od ukončenia poskytovania predmetných služieb. Prílohou k faktúre bude protokol o poskytnutí predmetných služieb, potvrdený poverenou osobou verejného obstarávateľa

**Oznámenie o úspešnosti / neúspešnosti ponuky:**

Verejný obstarávateľ písomne oznámi (el. poštou) vyhodnotenie verejného obstarávania všetkým uchádzačom. V prípade úspešnosti Vašej ponuky Vám bude zaslané oznámenie, že Vašu ponuku prijímame. Zmluvný vzťah bude s úspešným uchádzačom uzatvorený v zmysle interných predpisov verejného obstarávateľa.

Neúspešným uchádzačom verejný obstarávateľ oznámi (el. poštou), že jeho ponuku neprijíma s uvedením dôvodu.